v0040010 - ks
                                 udskrift
                                     af
                    sø- & handelsrettens dombog
                                ____________
den 13. september 2005 blev af retten i sagerne
v-40-04
p. taabbel & co. hanstholm a/s,
hanstholm
(advokat jakob stenbakken johnsen)
  mod
henrik olsen
og
v-41-04
erik taabbel fiskeeksport a/s,
skagen
(advokat jakob stenbakken johnsen)
   mod
henrik olsen
afsagt sålydende
                                   d o m:
indledning og påstande
sagerne vedrører spørgsmålet om henrik olsens registrering, anvendelse og
opretholdelse af domænenavnene www.taabbel.dk og www.taabbel.com er i strid
                                        - 2 -
med p. taabbel & co. hanstholm a/s’ og erik taabbel fiskeeksport a/s’ rettig-
heder i henhold til blandt andet varemærkeloven og markedsføringsloven.
fogedretten i frederikshavn afsagde den 29. marts 2004 kendelse efter hvilken
det blev forbudt henrik olsen at anvende domænenavnene www.taabbel.com og
www.taabbel.dk. p. taabbel & co. hanstholm a/s og erik taabbel fiskeeksport
a/s har den 2. april 2004 anlagt justifikationssager ved sø- og handelsretten.
p. taabbel & co. hanstholm a/s (p. taabbel & co.) har nedlagt følgende påstan-
de:
    1. det af fogedretten i frederikshavn nedlagte forbud stadfæstes.
    2. henrik olsen skal til p. taabbel & co. hanstholm a/s betale 50.000 kr.
        med procesrente fra den 2. april 2004, subsidiært et mindre beløb.
    3. henrik olsen idømmes straf for overtrædelse af varemærkelovens § 42,
        stk. 1.
erik taabbel fiskeeksport a/s (erik taabbel fiskeeksport) har nedlagt følgende
påstande:
    1. det af fogedretten i frederikshavn nedlagte forbud stadfæstes.
    2. henrik olsen skal til erik taabbel fiskeeksport a/s betale 50.000 kr. med
        procesrente fra den 2. april 2004, subsidiært et mindre beløb.
    3. henrik olsen idømmes straf for overtrædelse af varemærkelovens § 42,
        stk. 1.
henrik olsen har nedlagt påstand om frifindelse.
sagsfremstilling
familien taabbel kommer fra landsbyen tåbel i sydthy. familien tog navnet i
starten af 1900-tallet. navnet taabbel anvendes alene af medlemmer af denne
familie. lars taabbel der er direktør i p. taabbel & co., er i familie med erik
taabbel der stiftede erik taabbel fiskeeksport.
                                       - 3 -
p. taabbel & co. blev stiftet i 1980 og arbejder med forarbejdning af og handel
med fiskeprodukter. virksomheden beskæftiger 160 medarbejdere. virksomhe-
den blev oprindeligt grundlagt i 1896 under navnet taabbel. virksomheden mar-
kedsfører sig under navnet taabbel. der er fremlagt en profilbrochure, brevpapir
og kuvert hvoraf virksomhedens logo fremgår:
erik taabbel fiskeeksport blev grundlagt i 1948 af erik taabbel. i dag er virk-
somheden en eksportvirksomhed specialiseret i marinerede, saltede og krydrede
sild. 85 % af produktionen eksporteres, især til europæiske lande. virksomheden
markedsfører sig under anvendelse af navnet taabbel, herunder på fakturaer,
brevpapir og kuverter mv. der er fremlagt en publikation fra virksomhedens 50
års jubilæum i 1998, en faktura og brevpapir hvoraf virksomhedens logo frem-
går:
både p. taabbel & co. og erik taabbel fiskeeksport har som forklaret nedenfor
søgt at få registreret domænenavnene taabbel.dk og taabbel.com. navnene var
på det tidspunkt registreret af henrik olsen.
henrik olsen har hos dk hostmaster a/s haft 27 domæner registreret. det
fremgår af udskrift fra dk hostmaster a/s at domænenavnet taabbel.dk blev
registreret af henrik olsen den 10. september 1997. det fremgår af udskrift fra
networksolutions at domænenavnet taabbel.com blev registeret af henrik olsen
den 6. juli 2003. det fremgår af en udskrift vedrørende domænenavnet taab-
bel.com at det er registeret på en adresse i nørresundby med h. olsen som ad-
                                        - 4 -
ministrativ kontakt. bilaget indeholder endvidere adresseoplysninger vedrørende
en administrator i pittsburgh, pennsylvania. på bilaget er anført ”record created
on 19-may-1998”.
af brev dateret den 3. juli 1998 fra henrik olsen til p. taabbel & co. fremgår at
henrik olsen gerne ville sælge domænenavnet taabbel.dk:
”…
jeg havde egentlig planlagt at bruge domænet selv, men har fra anden side fået
et rimeligt tilbud, så jeg overvejer nu at sælge.
imidlertid viste du interesse for domænet først, så jeg syntes det var rimeligt, at
informere dig så du kunne komme med et modbud hvis du stadig var interesse-
ret …”
p. taabbel & co. og erik taabbel fiskeeksport besluttede i fællesskab at forholde
sig afventende så længe domænenavnet ikke var aktiveret af henrik olsen.
på et tidspunkt konstaterede p. taabbel & co. og erik taabbel fiskeeksport at
domænenavnene taabbel.dk og taabbel.com viderestillede til en hjemmeside
under domænenavnet ”stileprojekt.com” der indeholder pornografisk materiale.
sagsøgerne fik udarbejdet en rapport af protego dateret den 8. marts 2004.
rapporten beskriver den sammenhæng der var mellem de tre hjemmesider taa-
bel.dk, taabbel.com og stileproject.com.
den 29. januar 2004 indgav p. taabbel & co. og erik taabbel fiskeeksport kla-
geskrift til klagenævnet for domænenavne vedrørende henrik olsens registre-
ring af taabbel.dk. nævnet traf den 6. maj 2004 afgørelse i sagen:
”…
henrik olsen skal anerkende, at den foreliggende registrering af domænenavnet
”taabbel.dk” er i strid med gældende dansk ret, og at registreringen af domæne-
navnet slettes og overføres til klagerne …”
den 9. marts 2004 indgav p. taabbel & co. og erik taabbel fiskeeksport en kla-
ge til wipo arbitration and mediation center vedrørende henrik olsens registre-
ring af domænenavnet taabbel.com. wipo traf den 6. maj 2004 afgørelse om at
domænenavnet taabbel.com skulle overføres til p. taabbel & co. og erik taabbel
fiskeeksport.
                                       - 5 -
efter aftale registrerede p. taabbel & co. herefter www.taabbel.dk og erik taab-
bel fiskeeksport www.taabbel.com.
henrik olsen har tidligere tabt sager om registrering af domænenavne i klage-
nævnet for domænenavne, blandt andre om sportingbet.dk og mulitibet.dk, og
har fået forbud mod anvendelse af domænenavne i fogedretten, blandt andre
kristensenproperties.dk og strandgaardinvest.com, jf. nærmere nedenfor.
p. taabbel & co. og erik taabbel fiskeeksport har fremlagt enslydende opgørel-
ser over deres krav i sagen:
advokatsalær til og med fogedsagen          25.000,00 kr.
diverse gebyrer                               5.116,72 kr.
protego – halvdelen                           6.950,00 kr.
i alt                                        37.066,72 kr.
hertil kommer ifl. sagsøgerne tab som følge af manglende mulighed for anven-
delse af domænenavnene og skadelig markedsføringsmæssig virkning af henvis-
ningen til den pornografiske side, skønsmæssigt 12.933,28 kr., dvs. i alt 50.000
kr.
forklaringer
jens danstrup har forklaret at han blev ansat i p. taabbel & co. i 1997 som it-
ansvarlig. han har blandt andet ansvaret for den tekniske opbygning af selska-
bets hjemmeside.
p. taabbel & co. arbejder med forædling af fisk og skaldyr. virksomhedens kun-
der er cateringfirmaer og store virksomheder. de sælger ikke deres produkter til
detailforretninger. 50% af produkterne sælges med eget navn og logo, mens
resten sælges i neutral emballage eller i emballage med købers navn og logo.
i daglig tale kaldes virksomheden kun taabbel. familien taabbel tog navnet i
begyndelsen af 1900-tallet. det var erik taabbel der stiftede erik taabbel fiske-
eksport, og hans bror der grundlagde firmaet taabbel, der senere blev til p.
taabbel & co. hanstholm. virksomhederne er ikke konkurrenter, for de har for-
skellige produkter og kunder.
                                        - 6 -
da virksomheden ville registrere domænenavnet taabbel i 1998, viste det sig at
henrik olsen allerede havde fået navnet registreret. henrik olsen tilbød dem at
købe navnet, men deres direktør, lars taabbel, ville af principielle grunde ikke
købe domænet og foretrak at vente med en retssag til domænet blev anvendt.
virksomhederne anvendte herefter domænenavnene taabbel-hanstholm.dk, hen-
holdsvis taabbel-skagen.dk
omkring december 2003 blev p. taabbel & co. kontaktet af toldskat der oplyste
at domænenavnene taabbel.dk og taabbel.com viderestillede til en hjemmeside
med pornografisk materiale. de kontaktede derfor deres advokat.
erik taabbel fiskeeksport har nu registreret taabbel.com og p. taabbel & co. har
registreret taabbel.dk. de tidligere registrerede domænenavne er opretholdt og
anvendes fortsat.
peter kongerslev har forklaret at han er uddannet disponent og har været ansat
hos erik taabbel fiskeeksport i 23 år. han er ansvarlig for salg og markedsfø-
ring.
virksomheden blev grundlagt i 1948 af erik taabbel. virksomheden er specialise-
ret i forarbejdning af sild der sælges som halvfabrikata til andre virksomheder.
85% af omsætningen, svarende til 140–160 mio. kr., eksporteres. selskabet har
ikke eksport til usa. produkterne leveres i tønder eller spande på hvilke virk-
somhedens navn og logo er anbragt.
i daglig tale bruges blot navnet taabbel om virksomhederne. der forekommer
forveksling mellem taabbel i skagen og taabbel i hanstholm.
erik taabbel fiskeeksport fik en henvendelse fra lars taabbel fra taabbel hanst-
holm i anledning af at henrik olsen havde registreret taabbel.dk. man blev enige
om at bruge domænenavnene med skagen og hanstholm og lade henrik olsen
brænde inde med sine registreringer. man ville ikke foretage sig noget før do-
mænenavnet blev brugt.
man forsøgte gennem det firma der skulle lave erik taabbel fiskeeksports
hjemmeside, at få en ordning med henrik olsen, men uden held. i efteråret
2003 gjorde en kunde dem opmærksom på at der fra taabbel.com blev videre-
stillet til en hjemmeside med porno. så tog de kontakt til deres advokat.
                                        - 7 -
henrik olsen har forklaret at han er uddannet edb-assistent. han er for tiden
uden arbejde. han har registreret nogle domænenavne, herunder taabbel, til
senere brug. hvis en person eller virksomhed ville købe et navn, inden han selv
fik brug for det, ville han sælge det. det er hans hobby at samle på domæne-
navne.
sagen startede med at han ved et tilfælde - som følge af videresendelse af mail
til launis.dk, som henrik olsen havde registreret, i stedet for til launis.com som
launis fiskekonserves a/s i ålbæk havde registreret – blev opmærksom på et
muligt prissamarbejde mellem p. taabbel & co. og launis fiskekonserves. han
videresendte mailen til konkurrencestyrelsen på et tidspunkt han ikke kan hu-
ske. indtil da havde begge virksomheder accepteret at han havde domænenav-
nene. virksomhederne blev sure på grund af konkurrencesagen og indledte do-
mænesagerne.
wipo er en privat organisation, og han har aldrig accepteret deres regler. han
reagerede på wipo’s henvendelse, men han nægtede at deltage i en proces hvor
sagen skulle foregå på engelsk, uanset at begge parter var danske. han havde
købt taabbel.com-navnet fra en dansksproget hjemmeside.
henrik olsen bekræftede at han har stået registreret for de 27 domænenavne
anført på udskriften fra hostmaster.dk. han står som registrant af domænenav-
nene killing.dk og skagerrak.dk. der er foretaget udlæg i de domænenavne han
har i dag.
han registrerede taabbel.dk i 1997 og taabbel.com i 1998. han ved ikke hvorfor
det fremgår af en udskrift fra networksolutions at registrering af taabbel.com
skulle være sket i 2003.
baggrunden for registreringerne var nogle projekter som ikke blev til noget. der-
for var han interesseret i at sælge dem. prisen for et domænenavn er normalt
100 – 1.000 eur. han havde blandt andet et projekt vedrørende domænet lau-
nis.dk. han kan ikke længere huske projektet.
domænenavnene taabbel.dk og taabbel.com blev linket til hjemmesiden med
pornografi for at give flere besøg. det var blandt andet taabbels kunder der der-
ved kom til at besøge hjemmesiden, og personer der ved et tilfælde eller ved
fejltastning skrev domænenavnet i adresselinien.
                                         - 8 -
det er rigtigt at han oprettede et link fra domænet jarnes.dk til en konkurrents
hjemmeside. han gjorde det fordi han var lidt sur. linket fra taabbel til porno-
hjemmesiden skyldtes ikke at han var sur. linket blev oprettet for at skabe tra-
fik.
strandgaardinvest.com var et rimeligt almindeligt navn som han mente at han
kunne bruge. han ville gerne sælge domænet. han registrerede shoppingmat-
ters.com. på baggrund af en henvendelse fra england. han læser magasinet
computerworld og har sikkert læst artiklen, hvis der har været en artikel om den
velgørende organisation, engodsag.dk. det er rigtigt at han for nylig har regi-
streret 70151000.com. det var en tilfældig kombination af tal som han fandt på.
procedure:
p. taabbel & co. og erik taabbel fiskeeksport har anført at retten bør sætte en
stopper for henrik olsens virksomhed med registrering af domænenavne med
henblik på salg – særligt set i lyset af at henrik olsen under hele sagen har
handlet illoyalt, blandt andet ved at etablere en viderestilling fra taabbel.dk og
taabbel.com til en hjemmeside med pornografisk materiale. sagsøgerne måtte i
fogedretten for at få viderestillingen stoppet. seneste eksempel på henrik olsens
chikanerende virksomhed er registrering af domænenavnet 70151000.dk inde-
holdende advokatfirmaet hjulmand & kaptains telefonnummer.
sagsøgerne har erhvervet varemærkeret til taabbel ved ibrugtagning, jf. vare-
mærkelovens § 3, stk. 1, nr. 2. sagsøgerne har gennem brugen af navnet taab-
bel endvidere opnået kendetegnsbeskyttelse i henhold til markedsføringslovens §
5 og har ved registrering af navnet taabbel som selskabsnavn opnået retten til
navnet i henhold til aktieselskabslovens § 153. sagsøgerne har således en indly-
sende ret til og interesse i domænenavnene taabbel.dk og taabbel.com.
henrik olsens registrering og anvendelse af domænenavnene taabbel.dk og
taabbel.com er i strid med sagsøgernes rettigheder i henhold til varemærkelo-
vens § 4, markedsføringslovens § 5 og markedsføringslovens § 1. endvidere er
henrik olsens brug og registrering af domænenavnene i strid med navnelovens §
16, stk. 2. henrik olsen har ikke nogen personlig eller erhvervsmæssig tilknyt-
ning til navnet taabbel og har ingen rimelig begrundelse for at bruge navnet
taabbel.
henrik olsen udøver domænepirateri. hans anvendelse af de i sagen omhandle-
de domænenavne er erhvervsmæssig, hvilket fremgår af at han har registreret
                                       - 9 -
en lang række domænenavne og forsøgt at sælge nogle af disse. endvidere har
domænenavnene været anvendt til at trække besøgende til en hjemmeside med
pornografisk indhold som led i en aftale mellem henrik olsen og ejeren af denne
hjemmeside.
henrik olsen har ikke og har aldrig haft en loyal interesse i registrering af do-
mænenavnene taabbel.dk og tabbel.com, og hans registrering af disse er sket i
ond tro. henrik olsen har blandt andet registreret en række domænenavne på
store og mellemstore virksomheder. sagsøgerne har nærmere redegjort for fo-
gedforbud mod ham i lignende sager. sagsøgerne har endvidere henvist til at
henrik olsen er idømt straf og erstatning for uberettiget brug af andres navne
ved sø- og handelsretten domme af 11. august 2004 i sagen v 57/04 (jar-
nes.dk) og af 28. april 2004 i sagen v 3-04 (kristensenproperties.dk. m.fl. nav-
ne). klagenævnet for domænenavne har i flere sager anset henrik olsens regi-
streringer for retsstridige.
henrik olsen har ingen personlig eller erhvervsmæssig tilknytning til navnet
taabbel, og hans registrering og anvendelse af domænenavnene skader sagsø-
gernes goodwill, idet registreringen forhindrer sagsøgerne i at udnytte deres va-
remærke/forretningskendetegn som domænenavn.
henrik olsen udøver ved brugen af taabbel.com og taabbel.dk chikane mod sag-
søgerne, og henrik olsens brug og registrering af domænenavnet er derfor også
i strid med almindelige retsgrundsætninger.
sagsøgerne har lidt et tab svarende til det påstævnte beløb, jf. herved u
2001.697ø. udarbejdelse af rapporten foretaget af protego var nødvendig bl.a.
af hensyn til bevisførelsen ved fogedretten.
henrik olsen skal idømmes straf for overtrædelse af varemærkelovens § 42, stk.
1. der foreligger skærpende omstændigheder, jf. straffelovens § 81, nr. 1, gen-
tagelsestilfælde. hertil kommer henrik olsens illoyale og sandsynligvis ulovlige
brug af en e-mail-korrespondance mellem p. taabbel & co. og launis fiskekon-
serves a/s og trusler om brug heraf, som bør tages i betragtning ved fastsættel-
sen af straffen.
henrik olsen har anført at de af sagsøgerne anførte domme er udeblivelses-
domme. han blev dømt fordi retten ikke ville anerkende at der var lovligt forfald.
                                       - 10 -
de nedlagte fogedforbud er uberettigede og skal derfor ophæves. det følger af
varemærkeloven at der skal være tale om risiko for forveksling, og af markeds-
føringsloven at der skal være tale om erhvervsmæssig virksomhed. henrik olsen
samler på domænenavne som hobby og driver ikke erhvervsmæssig virksomhed.
i øvrigt er der ingen forvekslingsmulighed mellem sagsøgernes virksomheder og
hans registreringer. sagsøgerne er kun registreret i nogle begrænsede vareklas-
ser og er ikke så kendte at der er en forvekslingsrisiko. .com er domænet for
usa, og sagsøgerne har ingen eksport til usa, hvorfor sagsøgerne ikke har en
reel interesse i domænet taabbel.com.
sagsøgerne har kun anlagt sagerne, fordi henrik olsen anmeldte dem til konkur-
rencestyrelsen.
henrik olsen bestrider at sagsøgerne skal godtgøres udgiften til rapporten udar-
bejdet af protego, allerede fordi han aldrig har bestridt at domænerne videre-
stillede til en hjemmeside med pornografisk materiale.
rettens begrundelse og resultat
p. taabbel & co. og erik taabbel fiskeeksport anvender og har gennem mange
år anvendt navnet taabbel som led i deres markedsføring, herunder som vare-
mærke. taabbel må på grundlag af bevisførelsen betragtes som et vel indarbej-
det varemærke og forretningskendetegn der nyder beskyttelse i henhold til va-
remærkeloven og markedsføringsloven.
henrik olsen har erhvervet adskillige domænenavne, efter hans forklaring blandt
andet med henblik på påtænkte projekter. han har udbudt domænenavne til salg
og har indgået aftale om viderestilling fra de domænenavne denne sag drejer sig
om, til en anden hjemmeside for at skaffe besøg. han har således gjort er-
hvervsmæssig brug af betegnelsen taabbel – en brug der er utilbørlig og skade-
lig for sagsøgernes varemærke.
henrik olsens registrering og brug af domænenavnet taabbel.dk og taabbel.com,
herunder med viderestilling til en hjemmeside med pornografisk indhold, er der-
for en krænkelse af sagsøgernes rettigheder i henhold til varemærkelovens § 4
og markedsføringslovens § 5 og § 1.
de af fogedretten i frederikshavn nedlagte fogedforbud stadfæstes derfor.
                                      - 11 -
retten finder i overensstemmelse med det af sagsøgerne anførte at de skal have
erstatning for den skade og det tab som krænkelsen har medført. beløbet for
hver af sagsøgerne fastsættes skønsmæssigt til 40.000 kr. i beløbet indgår et
beløb til dækning af udgiften til protego-rapporten som skønnes at have været
rimelig og nødvendig til dokumentation af de skete overtrædelser.
retten finder, ligeledes i overensstemmelse med det af sagsøgerne anførte, at
henrik olsen forsætligt har krænket sagsøgernes varemærkeret, hvorfor han
idømmes straf for overtrædelse af varemærkelovens § 42, stk. 1. retten har ved
udmåling af straffen lagt vægt på at henrik olsen tidligere er blevet dømt for
overtrædelse af varemærkelovens § 42, stk. 1, og på de foreliggende krænkel-
sers karakter. bøden fastsætter herefter i hver sag til 10.000 kr.
omkostningerne for hver sag fastsættes til 21.380 kr., hvoraf sagsomkostninger
i fogedretten udgør 10.000 kr. og udgifterne til advokatbistand og retsafgift i sø-
og handelsretten udgør henholdsvis 10.000 kr. og 1.380 kr.
                                thi kendes for ret:
vedrørende v 40-04
det af fogedretten i frederikshavn den 29. marts 2004 nedlagte forbud stadfæ-
stes.
henrik olsen betaler inden 14 dage til p. taabbel & co. hanstholm a/s 40.000
kr. med procesrente fra den 2. april 2004.
henrik olsen idømmes en bøde på 10.000 kr. forvandlingsstraffen fastsættes til
fængsel i 10 dage.
henrik olsen betaler endvidere inden 14 dage til p. taabbel & co. hanstholm a/s
sagsomkostninger med 21.380 kr.
vedrørende v 41/04
det af fogedretten i frederikshavn den 29. marts 2004 nedlagte forbud stadfæ-
stes.
henrik olsen betaler inden 14 dage til erik taabbel fiskeeksport a/s 40.000 kr.
med procesrente fra den 2. april 2004.
                                        - 12 -
henrik olsen idømmes en bøde på 10.000 kr. forvandlingsstraffen fastsættes til
fængsel i 10 dage.
henrik olsen betaler endvidere inden 14 dage til erik taabbel fiskeeksport a/s
sagsomkostninger med 21.380 kr.
  ole lundsgaard andersen                 jens feilberg            claus jepsen
                                         (sign.)
                                      ___ ___ ___
                           udskriftens rigtighed bekræftes
                           p.j.v. sø- og handelsretten, den
